Kyllä minua suoraan sanoen jännitti alussa.
Uusi osavaltio, uusi koulu, uusi allergialääkäri briiffattavana...
Mutta nyt rakastan yliopistoa.
Tunsin paineet, koska äitini tapasi Stacy-tädin ekalla viikolla,
ja halusin oman Stacy-tätini.
Olikin tärkeää kulkea ovelta ovelle,
vaikka kohtasinkin töykeyttä ja joskus alastomuutta.
Minulla ei ole vain yhtä Stacy-tätiä, vaan monta.
Useampi Stacy-täti, vai? Miten muistat syntymäpäivät?
Ei. Sam, ymmärsit nyt väärin.
Puhun koulukavereista. Entä sinä? Et ole puhunut ystävistäsi Dentonissa.
Niitä ei ole, koska en tarvitse niitä.
Tuo on järjetöntä.
Totta kai tarvitset.
Kuule, olet hieman ujo trio Herkun tapauksen jälkeen,
mutta tarvitsemme kaikki ystävämme.
Minä en. Minulla on jo oikeita ystäviä, kuten Zahid.
-Zahid on vain yksi ystävä. -Minäkin olen vain yksi Sam.
Entä minä? Minä olen tosirakkautesi.
-Kielsin koskemasta konnaani! -Siksi teenkin niin.
Au! Ulos!
Täytyy mennä. Edison kaipaa rauhoittavaa musiikkia.
Tämän takia tarvitset ystäviä.
Heippa, Paige.
Siinä sinä olet.
Vedit vessan, muttet tullut ulos. Luulin menettäneeni sinut.
Anteeksi. Kävin pissalla, mutta kuulin Samin puhuvan Paigelle ja piti kiusata.
Totta kai.
-Kukas siellä on? -Salainen tyttöystävä.
OLE KILTTI!!!!!
-Mitä Beth? -Haluaa katsomaan Deweytä.
Hän on koiramme New Hampshiressä.
Älä nyt. Onko teillä koira? Mitä se New Hampshiressä tekee?
Lähinnä nuuhkii pyllyjä,
haukkuu postinjakajille... Peruskoiruuksia.
Se asuu isämme luona.
Hän ei kai voi oikein hyvin.
Dewey vai isäsi?
Ikävä kyllä Dewey.
Beth haluaa nähdä sen vielä kerran.
Entä sinä?
Niin no...
Aina, kun käyn isän luona, tunnen itseni 13-vuotiaaksi.
Päädyn aina huutamaan hänelle.
Tunnet minut.
-En ole huutajatyyppiä. -Et olekaan.
Hän tuo esiin pahat puoleni.
En tiedä, millaista tuo on. Elsa tuo esiin parhaat puoleni.
Lähtisinkö minä mukaan?
Rauhoitan sinua vanhempaintyhmyyden edessä.
-Sinä, vai? -Olen virallinen zen-mestari.
Tiedäthän.
Mitä tuo on?
Ai tämä siisti juttu?
Tarkoittaa, että vanhemmat ovat tyhmiä, ei anneta sen häiritä.
-Sitäkö se meinaa? -Kyllä.
Kun näet tämän, on aika rauhoittua, ottaa rennosti ja chillata.
Hyvä on.
Tule vain, koska olet tyhmä ja nauratat minua.
Sopii minulle.
NETFLIX-ALKUPERÄISSARJA
Kilpikonnat ovat yksineläjiä.
Ne eivät kaipaa kumppania kuten muut eläimet, vaan viihtyvät yksin.
Vankeudessa viittä kilpikonnaa enempää ei voi pitää samassa aitauksessa.
Muuten ne alkavat aggressiivisiksi, ja seuraa kilpikonnakaaos.
Lyijykynäni.
Hyvää yötä, Sam. Älä viivy liian pitkään. Yövaksi tykkää jutella.
Sam?
Oletko kunnossa? Sinulla on hiukan hektinen aura.
Joku varasti 9B-lyijykynäni!
Voi pojat, paha juttu. Hävititköhän sen?
Mitä?
Tietenkään en hävittänyt.
Miten olisin voinut? Se on todella tärkeä lyijäri.
Ne kaikki ovat. Tajuan.
Hävitin kerran yhden pastellin ja ajoin puuta päin.
Umbranvärisen.
Ehkä se oli vahinko. Kävikö joku työpisteelläsi?
Vaaleansiniset Converset.
En ikinä löytänyt sitä pastellia.
Hankin uuden, mutta ei se ollut yhtä hyvä.
Vaaleansiniset Converset.
9B.
Hyvä lyijäri.
Varastit 9B-lyijärini.
Enpäs.
Pyysin sitä lainaksi, ja sinä ynähdit. Tulkitsin sen myöntymiseksi ja otin sen.
Sanoin panevani sen takaisin pehmeään koteloon, koska se on grafiitille parempi.
-Ynähdit taas, mitä luulin suostumukseksi. -En muista tuota lainkaan.
Okei. Heippa.
On aika siistiä katsoa, kun piirrät.
Paneudut siihen todella. Sinulla on putkinäkö.
Kiitos.
Olen Abby. Kuka sinä olet?
Olen Sam Gardner.
Pidän kämppisteni kanssa bileet huomenna. Tai siis "taidejamit".
Halusin sanoa "pirskeet", mutta Brendan saa tahtonsa aina läpi.
Tule sinne.
En käy bileissä.
Jos muutat mielesi.
En muuta. Hieno meritähti kyllä.
Näin yhtenä yönä unta, että hukuin järveen.
En kuollut, mutta järvi jäätyi,
ja jäin ansaan räpiköimään veden alle.
Näin kaikki muut yläpuolellani jään pinnalla,
ja heillä meni loistavasti ilman minua, ja...
Siitä asti, kun lähes tapoin Cindyn, olen ollut hukkumassa.
Kannattaa mainita, että Cindy on kasvi.
Eikö se ollut selvää?
Sehän meni aika hyvin.
Todellakin.
Kauhea nälkä. Syödäänkö jotain?
En oikein usko.
Onko kaikki hyvin?
Elsa kävi luonani.
Mitä?
Hän sanoi tuovansa vain takkini, mutta en oikein tiedä.
Hyväksyykö hän ystävyytemme?
Jos Elsalla on ongelma, hän kertoo minulle.
Niin minäkin ymmärsin.
Hyvä on.
Maple Streetillä on uusi thairavintola. Tuletko mukaan?
Joo.
Nähdään siellä pian.
Nähdään.
Katso nyt tätä naamaa. Eikö olekin ihana? Etkö haluakin viettää aikaa naaman kanssa?
-Vain, kun se on yhteydessä kehoosi. -Juuri niin! Miksei sitä tajuta koulussa?
Yhtä jätkää kohden on yhdeksän mimmiä. Sitä luulisi, että uisin kosijoissa.
Mutta minut jätetäänkin ulos kaikesta.
Viime viikolla hoitotyön alkeet -kurssin porukka kävi mani-pedissä.
Kutsuttiinko Z-mies?
-En tiedä. -Ei kutsuttu.
Ja tämä pappa rakastaa känsöjen poistoa.
Sunnuntaina he kävivät Miley Cyrusin keikalla.
Koko maailma tietää tunteistani Mileylle. "Wrecking Ball" on surullisin laulu ikinä.
Mutta Z ei saanut kutsua. Mikä häväistys.
Jos tämä helpottaa, minullakin on ärsyttäviä kurssikavereita.
Se kynävaraskin. Ei se ole hänen nimensä, se on Abby.
-Hän pitää vaaleansinisiä kenkiä. -Inhoan häntä jo.
Mitä tämä Abby teki sinulle?
Kutsui minut bileisiin, tai siis taidejameihin.
Mennään.
Mitä?
Hillo on tosi hyvää. Samoin jamit.
En ole ikinä käynyt oikeissa bileissä,
ja viimeksi, kun melkein menin, Arlo varasti rahani ja töni minut kumoon.
Hän on siitä asti saanut kerran kuussa kirjeen, jossa on ulostetta.
Mitä?
Parempi, jos et tiedä.
Oli miten oli, Sammy, tässä on bileiden salaisuus:
Joka bileillä on valta muuttaa koko elämäsi.
Se ei välttämättä tapahdu, mutta nämä voivat olla ne.
Ei.
Kuule, en halunnut sanoa tätä, mutta tarvitsisin sitä juuri nyt.
Sulavat sosiaaliset taitoni eivät ole tepsineet näihin hoitsunaisiin.
Tumma sokeri on tuuliajolla.
Auttaako, jos uikutan?
Ei todellakaan.
Ota se tutkimusmatkana. Niin kuin kundisi Shacklebutt.
Shackleton.
Juuri näin.
Lähtisit nyt mukaan. Ison koiran takia.
Olkoon.
Jos musiikki on kovalla tai ruoka jotain meskiteä, minä lähden.
Sovittu tuhatkertaisesti.
Pikainen kysymys. Tarvitaanko tässä taidehommelissa alastonmalleja?
Ostin juuri hienot poisrevittävät verkkarit.
Otan ne varmuuden vuoksi.
Mitä täällä tapahtuu?
Autismiryhmässäni on kiva nuori perhe, joilla on nyt juuri vaikeaa.
Ja minä kaipaan elämääni merkityksellisyyden tunnetta.
Päätin järjestää vaatekeräyksen.
Kiva juttu.
Kävitkö Meganin luona yksi päivä?
Jep.
Miksi?
Hän jätti takkinsa tänne,
ja kun toitte oluenne keittiöömme, halusin repiä hänen naamansa irti.
Menin sinne, mutta tajusin, että hän on vain äiti kuten minäkin.
Meidän välillämme ei ole muuta.
Meidän välillämme.
Hyvä on.
Haluatko lahjoittaa vaatteita?
On minulla jotain vanhoja housuja. Käyn hakemassa.
Hienoa.
Onpa kivaa. Ihan kuin Thelma ja Louise ja Louisen veli.
Ajetaan kielekkeeltä!
Läppä oli. Palleroita palleroille?
Palleroi tuohon.
-Miksi puhkut intoa? Ajamme helvettiin. -Ei se ole helvetti, vaan New Hampshire.
Iskä on vähän mätämuna, mutta suuri sydämeni on heikko kohtani.
Se on sinussa upeaa.
Kaikki sinussa on upeaa.
No niin.
-Hyvältä kuulosti. -Ei hätää. Auto vain tervehtii.
Huolestua täytyy, jos se ei tee noin.
Tykkääköhän Dewey yhä massun rapsutuksesta?
Kohta se selviää.
Vaikea uskoa, mutta Iso koira puhuu asiaa. Ole kuin Ernest Shacklebutt.
-Shackleton. -Ihan sama.
Olen innoissani, kun menet bileisiin. Ole varovainen, jos viet syötävää.
Miksi?
En halunnut sanoa mitään, etten pelottelisi,
mutta huonekaveristani Meredithistä on tullut koko koululle varoittava esimerkki.
Vai niin.
Ensin kaikki oli hyvin, mutta sitten hänelle tuli kova koti-ikävä.
Hän lakkasi käymästä suihkussa ja nukkui vain koko ajan.
Saimme hänet lähtemään bileisiin,
ja hän päätti tuoda ison köntän Manchego-juustoa.
Mutta siellä ei ollutkaan veitsiä eikä keksejä.
Kahden Aperol spritzin jälkeen Meredith tarvitsi jotain syötävää.
Kun hänet löydettiin,
hän oli kyyristyneenä nurkassa järsien juustoa kuin pieni hiiri.
Nyt hänet tunnetaan kotirottana.
Hauska lempinimi.
Eikä ole, vaan typerä. Typerä ja loukkaava.
Nyt Meredith istuu illat olohuoneessa -
tuijottaen tyhjyyteen ja syöden mikroburritoaan.
Asian ydin on, että on todella tärkeää olla sosiaalinen ja hankkia ystäviä.
Selvä.
Menen vain, koska naishoitsut ovat ilkeitä Zahidille.
Hän yrittää varmasti tirkistellä jatkuvasti.
-Heippa, Bethy. -Iskä!
Moi.
Tein positiivisuus-brownieita! Mietin vatkatessa kivoja juttuja.
Katsos teitä.
Uskomatonta, että poikani on jo 19. Miten siinä niin kävi?
Ei käynytkään. Olen 18.
Näytät hyvältä.
-Tässä on Casey. -Moi.
Moi. Beth on kertonut sinusta. Onko nälkä? Josie teki kinkkuvoileipiä.
Hän ei edes tiedä ikääni.
Muista tämä.
Casey, tässä on Josie. Hän on seksikäs naikkoseni.
Älä unta nää, Evan. Hän on äitipuolesi.
Älä!
Evan, isäsi on todella ylpeä sinusta.
Halusimme tulla lakkiaisiisi, mutta kun emme päässeet...
Onnea valmistuneelle.
Vau.
-Ihan kuin Havaijilla. -Aika siistiä.
Jos kävi Photoshop-kurssin Phoenixin yliopiston kautta ja oppi tekemään tuon.
Kiitos, Josie.
Tämä on mahtava.
Ei kestä.
Tässä on toinen.
Minusta tämä on ihana kuva isästäsi.
Äitinne oli siinä, joten korvasin hänet laamalla.
Kuin hän olisi safarilla.
Minä otin tuon.
Miten sinulla menee?
Teetkö töitä, käytkö koulussa?
Olen töissä Don'sin pizzapuodissa.
Etkö käy millään kursseilla?
Hyvä juttu. Rehellinen palkka rehellisestä päivätyöstä.
Et teeskentele olevasi jotain, mitä et ole. On sisua.
Sisua hänellä on.
Tiedän, että lähtöni oli teille vaikeaa,
mutta tavallaan se oli parasta, mitä saattoi tapahtua.
Se teki teistä teidät.
Mitä? Isä, oletko tosissasi?
Tarkoitin vain, että...
Anna olla.
Missä Dewey on?
Tein sille lohenmakuisia koira-brownieita.
-Dewey asuu nyt ulkona. -Niin.
-Pysyvästikö? -Se pitää siitä.
Sillä on koko piha omana.
Esittelisitkö meidät?
Juu.
Me tästä...
-Hei. -Moi.
Tulimme Kathyn kyydillä. Anna viiniä.
Voi ei.
-Onko kaikki hyvin? -Ei.
Kuten tiedät, olen yhteydessä henkien maailmaan, ja olen melko varma...
Kyllä. Ilman muuta.
S.O.T.A.G. Sinulla on täällä aave, gimma.
Mitä?
En ole ennen tuntenut sitä, mutta sehän saattoi olla laatikossa.
Onko huoneessa viileitä ilmataskuja?
Kuuliko kukaan muu tuota?
Minä avaan.
Izzie, terve.
Hei, rouva Gardner.
Tiedän, ettei Casey ole täällä,
mutta toin veljeni tänne lähistölle ja päätin piipahtaa.
Otin epähuomiossa -
Caseyn matikankirjan eilen.
Selvä.
Joten...
Lähden tästä kotiin.
Avullesi olisi täällä käyttöä.
Teemme ison vaatekeräyksen, ja sinulla on hyvä tyylitaju.
Auttaisitko?
Hyvä on.
Kysymys:
Oliko talon edellisen asukkaan nimi Earl?
Tai -
Pearl?
Tai -
Worrell?
Worrell? Onko se edes nimi?
Ei täällä ollut ketään Worrell-nimistä.
Taidat erehtyä.
Bileissä ei missään nimessä puhuta työasioista, ei mistään taidehömpästä.
Jos pitää lähteä, taputa selkääni, niin häivymme.
Paitsi jos on mimmi hollilla, ala vetää.
-Voidaanko mennä? -Ei.
Astuessani sisään poksautan tämän ja sinä huudat: "Bilehileet!"
-Ei missään nimessä. -Myöhäistä. Bilejuna jyskyttää jo.
Hei, Sam.
Kiva, kun pääsit.
Moi, Abby.
En aikonut tulla,
mutta tyttöystäväni Paigen mielestä on tärkeä hankkia ystäviä.
Laittaisitko reppuasi hiljemmalle?
En mielelläni.
Täällä on vaikka ketä. Tapasitteko polttelijat?
-Polttelijat? -Tarkoitain keraamikkoja.
Keraamikkoja?
Aivan sekoa porukkaa. Tule.
Pidä hauskaa.
Älä minusta huoli.
Seison tässä ei-kuuntelemassa DJ Pattycakesia, paitsi pään sisällä.
Biitti sen kuin jatkuu.
Miten menee?
Hyvä poika.
Tänne!
Anteeksi, kun vedin sinut mukaan.
Ei olisi pitänyt tulla. Aina samaa paskaa isäni kanssa.
Niin, mutta sitten emme olisi saaneet hyvästellä Deweytä.
Mikä Deweytä oikeastaan vaivaa?
Kaikki kuolevat joskus.
-Sanoit, että Dewey voi kuolla koska vain. -Niinhän se onkin.
Viime viikolla melkein tukehduin juustoon.
Elämä on kovin haurasta.
Eihän Deweytä oikeasti vaivaa mikään.
Mennään.
Eikö isä saa haluta nähdä lapsiaan?
Useimmat saavat, sinä et.
-No niin. -Hyvä on.
On yksi juttu.
-Tarvitsen allekirjoituksesi papereihin. -Mihin?
Mummi perusti sinulle kerran säästötilin. Mietin vain, että jos et käytä sitä...
Ymmärsinkö nyt oikein?
Huijasit meitä muka kuolevalla koiralla saadaksesi opiskelurahani mummilta?
Noin se kuulostaa pahalta.
-Se on paha. -Iskä?
Onko maitoa brownieiden kanssa?
Anna palaa vain.
Ei, mennään vain. Katso häntä.
-Ei tämä edes kannata. -Kannattaapas.
Tiedätkö mitä, Duane? Olet kusipää. On suuri ihme, että lapsesi ovat upeita.
Jos Evan ei halua opiskella, se on hänen päätöksensä.
Ei sinun eikä minun, vaan hänen.
Menetit sananvaltasi, kun kävelit ulos ovesta -
etkä käynyt tai soittanut 18 kuukauteen.
18 kuukauteen.
Ääliö.
Kiitos vieraanvaraisuudesta.
Vaikutat kivalta.
Voi luoja.
Anteeksi. Uskomatonta, että huusin isällesi.
Minun piti pitää sinut rauhallisena.
Olet ihmeellinen.
Ekaa kertaa 10 vuoteen en huutanut isälleni.
Rakastan sinua valtavasti.
Mikä Bethillä kestää?
En tiedä, mutta Josie tuijottaa. Haluan pois täältä.
Casey, tuli tosi voimaantunut olo!
Käskin isän haistaa kukkanen ja dognappasin Deweyn!
-Luoja. -Duane!
Aja, Evan, aja!
Aika loppu. Kynät alas.
Mitä? Äijä on kone.
Kiitos.
Pidän myös piirroksestasi, varsinkin hatusta.
Matkalla kuninkaallisiin häihin.
Miten sait räpylät näyttämään tuolta?
Varjostustekniikalla.
Voitko opettaa?
Olin jo opettamassa, kysyit tai et.
Onko blending stumpia?
5- vai 10-millinen?
Pidetään molemmat esillä.
Vai että oikein ankkoja hatuissa.
Itsekin olen vetänyt hattuankkoja, jos ymmärrätte.
Selvä.
Bileet taisivat vähän nuupahtaa.
Ennen kuin tulimme.
Mitä sanot, Sam? Olisiko se siinä?
Ai. Hyvä on.
Voimmehan me mennä.
No niin.
Seuraava tehtävä on: pingviini.
Et saa polttaa täällä.
Olisiko se liian hauskaa?
Ei, vaan Travisilla on astma.
-Zahid, odota. -Niin?
Jos olet menossa ulos, veisitkö roskat? Ne ovat siinä takaoven vieressä.
Ja antaa mennä.
-Miley Cyrus, vai? -Kyllä sinä tiedät.
Hän on yksi Maan kuudesta ihmisestä, joka puhuu totta.
En ole laskenut, mutta uskon.
Ei kannata. En ole yksi kuudesta.
Olen Zahid.
Gretchen.
Mitä kaltaisesi kulttuuria tunteva nainen tekee täällä roskiksen luona?
Tein sen jutun, missä rouva käskee heittää pois kaiken, mikä ei tuo ilon kipinää.
En yleensä ota vaikutteita, mutta eihän kukaan tosiaan tarvitse sairaasti kamaa.
Kun kämppäni oli tyhjä, tajusin tarvitsevani sittenkin.
Tässä sitä nyt siis ollaan.
Hei.
Näytät -
notkealta.
Sukeltaisitko tuonne katsoaksesi, näkyykö ilmankosteuttajaa?
En, mutta voin katsoa.
Sori, ei näy.
Hitto.
Haluan itkeä, mutta varmaankin vain, koska tämä on surullisin laulu ikinä.
Gretchen, menisin ihan minne vain kanssasi juuri nyt puhumaan ihan mistä vain.
Käykö?
Hyvä on.
-Olen miettinyt... -Älä valehtele.
Anteeksi.
Vittuilurefleksini ovat yliherkät.
Luulen, että syy siihen,
että minun on vaikea käsitellä Kalifornia-juttua on,
etten halua olla kuin isäni.
Mitä sinä puhut? Et voisi olla kuin hän.
Ei siinä olekaan järkeä.
Ajattelen vain, että jos lähtisin,
tuntisin hylkääväni äitini ja Bethin.
En voi tehdä niin.
Olet oikeassa.
Tuossa ei ole järkeä.
Tämä on kai autosi tapa hyvästellä.
Minä tein tuon.
Se on naurettavan soma.
Casey ei tietenkään suostunut pitämään sitä.
Hän puki sen kyllä pehmoseepralle. Se oli minulle voitto.
Tätä ei anneta pois.
Muistan sen päivän.
Casey joutui vaikeuksiin riehuttuaan koulussa.
Hän oli tosi surullinen.
Seuraavana päivänä hain hänet aikaisin ja vein hänet Sal E. Sour Creamiin.
Söimme lounaan, ja se oli erityinen hetki,
sillä emme ikinä käyneet siellä, koska Sam inhosi sitä -
valojen ja metelin takia.
Casey oli haltioissaan.
Kultapieni, anteeksi.
Ei se mitään.
En tiedä, miksi itken. Ihan tyhmää.
Ei se ole tyhmää.
En tiedä.
Kunpa minulla olisi ollut tuollainen lapsuus.
Kunpa minullakin.
Kun vartuin,
ympäristö ei ollut kovin hyvä.
Siksi olen aina nähnyt niin kovasti vaivaa,
jotta Samilla ja Caseyllä olisi parempi elämä.
Halusin antaa heille täydellisen lapsuuden.
Taisin vetää vähän yli. Varmaan edelleenkin vedän.
Sanon sinulle nyt jotain, jonka toivoisin jonkun sanoneen minulle.
Ovemme on aina auki.
Mitä vain tarvitsetkin, vaikka yöpaikan.
Kiitos.
Pelkään kyllä aaveita pahasti.
En taida jäädä.
Kiitos kyydistä. Matka on tosi pitkä.
Ei teitä voi tienposkeenkaan jättää, kun ensihoitajana näkee kaikenlaista.
Se on siistiä.
Te pelastatte ihmisiä.
Pelastatte henkiä.
Niin.
Tarvitaanko siihen korkeakoulutus?
Ei. Ei kaikilla ole tutkintoa.
Ehdit vielä katsella sitä. Sinähän olet vasta 18.
Niin.
Niin olen.
Ehdit löytää suunnan kaikessa rauhassa.
-Muutatko vihdoin omillesi? -Ha ha. Hauska nähdä sinuakin.
-Miten meni? Miten lapset voivat? -Ihan hyvin.
Tiesitkö tästä koiran sieppauksesta?
Koiranko?
Imuroin takapenkkisi huomenna, jotta loputkin karvat lähtevät.
Kiitos.
Olet saanut paljon aikaan. Tarvitsetko kantoapua?
On jo melkein valmista. Hoidan loput aamulla.
Ai niin, Kathyn mielestä meillä on aave.
Niinkö?
Kunhan ei vain ole teini-ikäinen.
Oletko nähnyt Zahidia? Hänen piti tulla tunti sitten.
Alan huolestua. Ei ole hänen tapaistaan.
On hänessä vikoja, mutta yleensä hän on täsmällinen.
En, mutta hän tekstasi viime yönä.
EN MALTA ODOTTAA JAMEJA
Munakoiso, roiske, lohikäärme.
Zahid tapasi lohikäärmeen, söi märän munakoison,
kävi uimassa lohikäärmeen kanssa...
Kuka on lohikäärme?
Tietenkin lohikäärme olen minä.
Anteeksi myöhästyminen. Ei toistu.
Mahtava tukka. Nähdäänpä lounaalla.
Olin juuri 65 tunnin treffeillä -
upeimman tytön kanssa, jonka tapasin tylsissä bileissäsi.
Nimi on Gretchen. Hän saa kielen nenäänsä,
tykkää vuohicurrysta, ja ostamme vesisängyn yhdessä.
Halataan.
-Olivatko bileet sinusta tylsät? -Superdupertylsät, bileistä mälsimmät.
Tässä taas nähdään, että joka bileet voivat muuttaa elämän.
Nykynuoret tapaavat ihmisiä Bumblen, Tinderin ja Squirtin kautta...
En minä. Tapasin rakkauteni roskiksella.
-Rakkautesi? -Aivan oikein.
Olen rakastunut!
On ollut niin kiire rakastua, etten ole peseytynyt.
Hoitaisitko duuniani, jos käyn lotraamassa hiukan? Kiitti.
Sitäkö munakoiso tarkoittaa?
En yhtään tiennyt.
Olen käyttänyt sitä paljon.
Oli miten oli, olen ylpeä sinusta, Sam Gardner.
Menit opiskelijabileisiin ja sait ystäviä.
Kuten aina sanon, tarvitsemme kaikki ystävämme.
En edelleenkään oikein usko tuohon, mutta olen iloinen, että menin.
En olekaan niin kuin mikroburritoystäväsi.
Kotirotalla ei ole kavereita.
Täytyy tästä mennä.
Syön päivällistä tirkkisten kanssa.
Onneksi ystävälläni Briellä on auto. Se on VW Beetle.
Siinä on silmäripset etuvaloissa ja kaikki.
Se on hullunhauska.
Heippa, Paige.
Heippa, Sam.
Kukas se siinä.
Mitäs kotirotta?
Älä unohda laittaa burritoon juustoa.
Tekstitys: Otto Nuoranne